Skygge-Finlandiaprisen
Skygge-Finlandiaprisen, fi. Varjo-Finlandia, sv. Skugg-Finlandia, finsk litteraturpris, som siden 1984 uddeles af Den Akademiske Boghandel i Helsinki. Skygge-Finlandiaprisen opstod som et alternativ til eller "i skyggen" af Finlandiaprisen, der altid været ophav til en livlig debat, idet både kritikere og læsere af den nyudgivne skønlitteratur ofte har været uenig med valget af vinderbog.
Fra den første uddeling af Finlandiaprisen valgte Den Akademiske Boghandel at give læserne mulighed for at påvirke prisvalget og give udtryk for deres mening. Derved opstod Den Akademiske Boghandels egen litteraturpris, som ret hurtigt slog igennem som Skygge-Finlandiaprisen.
Siden 1990 har grundlaget for prisvalget været bestemt af salgstallene, idet den kandiderende skønlitterære bog til Finlandiaprisen, som er den mest solgte i løbet af året i Den Akademiske Boghandel, tildeles Skygge-Finlandiaprisen.
Fra og med 2012 kan ligeledes finske fakta- eller undervisningsbøger samt børne- og ungdomsbøger også kandidere til prisen, der er på 1000 euro.